รายพระนามประมุขแห่งรัฐเยอรมันใน ค.ศ. 1918
การสละราชสมบัติในเหตุการณ์ปฏิวัติเดือนพฤศจิกายน

ตลอดเดือนพฤศจิกายน ปี ค.ศ. 1918 บรรดากษัตริย์และเจ้าผู้ครองรัฐทั้ง 22 พระองค์ ภายในจักรวรรดิเยอรมันต่างถูกบังคับให้สละราชสมบัติหรือทรงตัดสินพระทัยสละราชสมบัติเอง โดย แอ็นสท์ เอากุสท์ ดยุกแห่งเบราน์ชไวค์ เป็นพระองค์แรกที่สละราชสมบัติในวันที่ 8 พฤศจิกายน ต่อมาในวันที่ 9 พฤศจิกายน จักรพรรดิและกษัตริย์แห่งปรัสเซียและจักรพรรดิวิลเฮ็ล์มที่ 2 เสด็จลี้ภัยไปยังเนเธอร์แลนด์ ขณะที่การสละราชสมบัติของพระองค์ (ซึ่งพระองค์จะไม่ทรงยืนยันอย่างเป็นทางการจนถึงวันที่ 28 พฤศจิกายน) ถูกประกาศโดย นายกรัฐมนตรีแห่งเยอรมันและมุขนายกแห่งปรัสเซีย เจ้าชายมัคซีมีลีอานแห่งบาเดิน
ในวันเดียวกันนั้นเอง ฟิลลิพ ไชเดอมัน  ประธานร่วมของพรรคสังคมประชาธิปไตยเยอรมันสายสายกลาง (MSPD) ได้ประกาศการก่อตั้ง "สาธารณรัฐเยอรมนี" จากอาคาร ไรชส์ทาค (Reichstag) ต่อหน้าฝูงชนที่มารวมตัวกัน ขณะที่สองชั่วโมงให้หลัง คาร์ล ลีพคเน็ชท์ ผู้นำขบวนการสปาตาคิสท์ (Spartacist) ได้ประกาศตั้ง "สาธารณรัฐสังคมนิยมเสรีแห่งเยอรมนี" จากพระราชวังกรุงเบอร์ลิน
ถึงกระนั้น การประกาศทั้งสองครั้งนี้ไม่ได้เป็นไปตามรัฐธรรมนูญ และสถานการณ์ทางการเมืองยังคงวุ่นวายต่อไปอีกหลายเดือน โดยเกิดสงครามกลางเมืองขนาดย่อมระหว่างฝ่ายปฏิวัติฝ่ายซ้ายหัวรุนแรงและรัฐบาลสังคมประชาธิปไตยสายกลางที่สืบทอดอำนาจจากจักรวรรดิ ซึ่งท้ายที่สุดรัฐบาลสายกลางเป็นฝ่ายได้รับชัยชนะ และก่อตั้งเป็น สาธารณรัฐไวมาร์
อย่างไรก็ตาม การประกาศสาธารณรัฐและการสละราชสมบัติของจักรพรรดิวิลเฮล์มที่ 2 ได้ก่อให้เกิด "ปรากฏการณ์โดมิโน" อันทรงพลัง ทำให้ในวันเดียวกันนั้น เจ้าผู้ครองรัฐหลายพระองค์ทยอยสละราชสมบัติตามมา และภายในหนึ่งสัปดาห์พระมหากษัตริย์ส่วนใหญ่ในเยอรมนีต่างสละราชสมบัติจนหมดสิ้น โดยพระองค์สุดท้ายที่สละราชสมบัติคือพระเจ้าวิลเฮ็ล์มที่ 2 แห่งเวือร์ทเทิมแบร์คซึ่งทรงประกาศสละราชสมบัติในวันที่ 30 พฤศจิกายน ค.ศ. 1918
| วันที่สละราชสมบัติ | พระอิสริยยศและพระนาม | รัฐ |
| --- | --- | --- |
| 8 พฤศจิกายน ค.ศ. 1918 | ดยุกแอ็นสท์ เอากุสท์ | ดัชชีเบราน์ชไวค์ |
| 9 พฤศจิกายน ค.ศ. 1918 | พระเจ้าวิลเฮ็ล์มที่ 2 | จักรวรรดิเยอรมัน ราชอาณาจักรปรัสเซีย |
| 9 พฤศจิกายน ค.ศ. 1918 | แกรนด์ดยุกแอ็นสท์ ลูทวิช | แกรนด์ดัชชีเฮ็สเซิน |
| 9 พฤศจิกายน ค.ศ. 1918 | แกรนด์ดยุกวิลเฮ็ล์ม แอ็นสท์ | แกรนด์ดัชชีซัคเซิน-ไวมาร์-ไอเซอนัค |
| 10 พฤศจิกายน ค.ศ. 1918 | ดยุกแบร์นฮาร์ทที่ 3 | ดัชชีซัคเซิน-ไมนิงเงิน |
| 10 พฤศจิกายน ค.ศ. 1918 | เจ้าชายไฮน์ริชที่ 24 | ราชรัฐรอยส์-ไกรซ์ |
| 11 พฤศจิกายน ค.ศ. 1918 | แกรนด์ดยุกฟรีดริช เอากุสท์ที่ 2 | แกรนด์ดัชชีอ็อลเดินบวร์ค |
| 11 พฤศจิกายน ค.ศ. 1918 | เจ้าชายไฮน์ริชที่ 27 | ราชรัฐรอยส์-เกรา |
| 12 พฤศจิกายน ค.ศ. 1918 | ดยุกโยอาคิม แอ็นสท์ | ดัชชีอันฮัลท์ |
| 12 พฤศจิกายน ค.ศ. 1918 | เจ้าชายเลโอพ็อลท์ที่ 4 | ราชรัฐลิพเพอ |
| 13 พฤศจิกายน ค.ศ. 1918 | พระเจ้าลูทวิชที่ 3 | ราชอาณาจักรบาวาเรีย |
| 13 พฤศจิกายน ค.ศ. 1918 | พระเจ้าฟรีดริช เอากุสท์ที่ 3 | ราชอาณาจักรซัคเซิน |
| 13 พฤศจิกายน ค.ศ. 1918 | ดยุกแอ็นสท์ที่ 2 | ดัชชีซัคเซิน-อัลเทินบวร์ค |
| 13 พฤศจิกายน ค.ศ. 1918 | เจ้าชายฟรีดริช | ราชรัฐวัลเด็คและเพือร์ม็อนท์ |
| 14 พฤศจิกายน ค.ศ. 1918 | แกรนด์ดยุกฟรีดริช ฟรันทซ์ที่ 4 | แกรนด์ดัชชีเมคเลินบวร์ค-ชเวรีน |
| 14 พฤศจิกายน ค.ศ. 1918 | ผู้สำเร็จราชการฟรีดริช ฟรันทซ์ | แกรนด์ดัชชีเมคเลินบวร์ค-ชเตรลิทซ์ |
| 14 พฤศจิกายน ค.ศ. 1918 | ดยุกคาร์ล เอดูอาร์ท | ดัชชีซัคเซิน-โคบวร์คและโกทา |
| 15 พฤศจิกายน ค.ศ. 1918 | เจ้าชายอดอล์ฟที่ 2 | ราชรัฐเชาม์บวร์ค-ลิพเพอ |
| 22 พฤศจิกายน ค.ศ. 1918 | แกรนด์ดยุกฟรีดริชที่ 2 | แกรนด์ดัชชีบาเดิน |
| 22 พฤศจิกายน ค.ศ. 1918 | เจ้าชายกึนเทอร์ วิคเตอร์ | ราชรัฐชวาทซ์บวร์ค-รูดอลชตัทและราชรัฐชวาทซ์บวร์ค-ซ็อนเดิร์สเฮาเซิน |
| 30 พฤศจิกายน ค.ศ. 1918 | พระเจ้าวิลเฮ็ล์มที่ 2 | ราชอาณาจักรเวือร์ทเทิมแบร์ค |